ქილიჩ-არსლან III
ქილიჩ-არსლან III (სპარს. قلج أرسلان თურქ. III. Kılıç Arslan) — რუმის სულთანი 1204-1205 წლებში, რუქნადინის შვილი. ქილიჩ-არსალნის მამამ რუქნ ად-დინმა 1196 წელს დაამხო საკუთარი ძმის — ქეი-ხოსროვ I-ის (1192–1196) მმართველობა, რომელიც ჯერ დამასკოში გაიქცა, ხოლო შემდეგ ბიზანტიის დედაქალაქ კონსტანტინოპოლში. 1204 წელს რუქნადინის გარდაცვალების შემდეგ ტახტს იკავებს ქილიჩ-არსლან III. ძმის გარდაცვალების შემდეგ გაქტიურდა დევნილობაში მყოფი ქეი-ხოსროვ I, რომელიც ბიზანტიაში დაქორწინდა იმპერატორის კარის მოხელის მანუელ მავროზომის ქალიშვილზე. 1205 წელს სიმამრის დახმარებით დაბრუნდა სამშობლოში და ტახტიდან ჩამოაგდო ძმის შვილი.